Haugnes naturminne

Haugnes naturminne ligger i Øvre Eiker kommune, i Buskerud fylke. Haugnes ligger ca 150 m nord for Krekling, på østsiden av fylkesvei 2754 mellom Teigen og Råen. Naturminnet er en fossilforekomst i Oslofeltet, som omfatter en stor lagflate ved et bolighus. Naturminne ble etablert 15. januar 1988. Naturminnet viser en stor lagflate i Orthocerkalken hvor mengder av snitt gjennom blekksprutskall kommer til syne. Disse vitner om et noe spesielt avsetningsmiljø. Formålet med naturminne er å bevare en viktig lokalitet for forståelse av Oslofeltets fossilførende bergarter. W. C. Brøgger foretok mange paleontologiske studier på Eiker og i 1878 ga han ut Paradoxidesskifrene ved Krekling og i 1882 Die silurischen Etagen 2 und 3 im Kristianiagebiet und auf Eker. Referanser